f

**Nodiadau ar gyfer cais i ddargyfeirio hawl tramwy cyhoeddus o dan**

**Ddeddf Cynllunio Gwlad a Thref 1990 (Adran 257)**

1. Mae gan bob hawl tramwy cyhoeddus (llwybrau troed a llwybrau ceffyl fel arfer) rif sydd i'w weld ar y **Map Diffiniol** a gedwir gan Ddinas a Sir Abertawe. Y Map Diffiniol yw'r cofnod cyfreithiol o hawliau tramwy cyhoeddus.
2. Mae pob hawl tramwy cyhoeddus mewn cymuned. Os na allwch benderfynu ym mha gymuned y mae eich cais ynddi, cysylltwch â'r Tîm Mynediad i Gefn Gwlad (cyfeiriad isod).
3. Gellir awdurdodi dargyfeiriad/cau os yw'r cyngor yn fodlon bod angen gwneud hynny er mwyn i'r datblygiad ddigwydd. Dim ond mewn amgylchiadau eithriadol y bydd hawl tramwy cyhoeddus yn cael ei gau.
4. Dim ond copïau o weithredoedd neu gofrestr eiddo'r Gofrestrfa Tir a chynllun teitl sydd eu hangen. Rhaid darparu prawf o berchnogaeth tir ar gyfer yr adran gyfan honno o'r llwybr troed neu'r llwybr ceffylau sydd i'w dargyfeirio/cau. Os yw tir dan berchnogaeth person arall, yna mae angen eu caniatâd, yn ysgrifenedig, yn ogystal â phrawf o deitl.
5. Rhaid cyflwyno'ch cais gyda 3 chopi o gynllun sy'n dangos y llwybrau presennol a llwybrau arfaethedig yr hawl tramwy cyhoeddus. Er mwyn i'r cyngor ddilysu'r cynllun mae'n rhaid i chi (ac unrhyw dirfeddiannwr arall y mae'r gwyriad yn effeithio arno) ei lofnodi. Rhaid i'r cynllun gael ei dynnu ar fap sylfaen o raddfa 1:2500 o leiaf a rhaid iddo fod yn ddarlun cywir a gwir o'r ardal dan sylw.

Yn achos dargyfeiriadau, **rhaid** i leoliad llwybr newydd y hawl tramwy cyhoeddus a ddangosir ar y cynllun a gyflwynir gyda'ch cais gyfateb â safle'r llwybr newydd ar lawr gwlad. Rhaid i unrhyw newidiadau i'r llwybr wedi i'r dargyfeiriad gael ei gadarnhau fod yn destun cais gorchymyn dargyfeirio **ychwanegol** ar draul yr ymgeisydd.

1. Ni chaniateir gwneud gorchymyn o dan adran 257 oni bai y rhoddir cydsyniad *manwl*. Dylai'r cais gynnwys cynlluniau sy'n dangos cynllun terfynol y safle, gan gynnwys alinio'r hawl tramwy cyhoeddus newydd arfaethedig.
2. Yn achos dargyfeiriadau, efallai y bydd angen gwaith ar lwybr newydd arfaethedig yr hawl tramwy cyhoeddus (e.e. arwynebu, arwyddion) i'w gyflwyno mewn cyflwr sy'n addas at ddefnydd y cyhoedd. Cyfrifoldeb yr ymgeisydd yw talu am y gwaith. Rhaid i'r gwaith gael ei gwblhau er boddhad y cyngor.

Nid yw'r gwyriad yn 'dod i rym' nac yn 'gweithredu' (h.y. mae'r llwybr gwreiddiol yn parhau i fodoli) nes bod y gwaith ar gyfer llwybr newydd yr hawl tramwy cyhoeddus wedi'i gwblhau er boddhad y cyngor a chyhoeddir hysbysiad i'r perwyl hwn, hyd yn oed os yw hysbysiad o gadarnhau wedi'i gyhoeddi eisoes.

1. Fel arfer, mae'r ymgeisydd yn talu am gostau gweinyddol y cyngor, sy'n cynnwys gofyniad cyfreithiol y cyngor i hysbysebu'r gorchymyn mewn papur lleol ar ddau achlysur a chostau'r staff. Bydd y costau'n amrywio'n sylweddol ond ni fyddant yn uwch na £3,500 fesul cais.

Bydd dau swm yn ddyledus; un ar gyfer costau a godir hyd at a chan gynnwys gwneud y gorchymyn, ac ail gost ar gyfer y costau a godir wrth gadarnhau'r gorchymyn.

**Gwybodaeth ychwanegol bwysig**

Nid yw rhoi caniatâd cynllunio yn rhoi'r hawl i ddatblygwr rwystro hawliau tramwy cyhoeddus. Rhaid dargyfeirio neu stopio unrhyw lwybrau o hawliau tramwy cyhoeddus sy'n croesi'r safle datblygu a fydd yn cael ei newid gan y datblygiad drwy orchymyn - proses gwbl ar wahân i ystyried caniatâd cynllunio.

Os yw rhywun (y datblygwr fel arfer) yn dymuno cau neu ddargyfeirio hawl tramwy cyhoeddus i alluogi datblygiad ddigwydd yn unol â chaniatâd cynllunio, **rhaid** iddynt wneud cais i Gyngor Abertawe am orchymyn atal neu ddargyfeirio. Cyngor Abertawe a Llywodraeth Cymru yw'r unig awdurdodau o fewn ffiniau Dinas a Sir Abertawe sydd â'r pŵer i gau neu ddargyfeirio hawl tramwy cyhoeddus.

Ni all Cyngor Abertawe gynnig unrhyw sicrwydd y bydd cais i gau neu ddargyfeirio'n llwyddo. Mae pob gorchymyn yn destun ymgynghoriad cyhoeddus a gall unrhyw aelod o'r cyhoedd wrthwynebu gorchymyn. Gall gwrthwynebiad o'r fath arwain at dynnu gorchymyn yn ôl.

Mae'r cyfnod cyfartalog o amser a gymerir i brosesu cais (gan gynnwys cadarnhad o'r gorchymyn) yn hwy na naw mis. Fodd bynnag, os cyflwynir y mater i Lywodraeth Cymru, bydd yn cymryd llawer mwy o amser.

Ni roddir unrhyw awdurdod ar gyfer cau neu ddargyfeirio oni bai a hyd nes y bydd gorchymyn wedi'i gadarnhau a chyhoeddir hysbysiad o'i gadarnhad, ac ardystiwyd gwaith angenrheidiol.

Er bod y datblygiad yn digwydd, rhaid i'r llwybr gwreiddiol neu ddewis arall fod ar gael i'r cyhoedd ei ddefnyddio. Os oes angen dewis arall, rhaid i'r datblygwr wneud cais am ddargyfeiriad dros dro o'r llwybr gwreiddiol.

# Crynodeb o'r weithdrefn

1. Unwaith y derbynnir y cais, bydd y cyngor yn cynnal ymgynghoriadau anffurfiol gyda phartïon sydd â diddordeb. Bydd y rhain yn cynnwys aelod y cyngor cymuned lleol, y Cyngor Cymuned a'r grwpiau defnyddwyr perthnasol. Caniateir pedair wythnos ar gyfer derbyn ymatebion i'r ymgynghoriad.
2. Os nad oes gwrthwynebiadau i'r cynnig, gall swyddogion symud ymlaen i'r cam ffurfiol o wneud gorchymyn am ddargyfeiriad.
3. Os oes gwrthwynebiadau i'r cynnig, cyflwynir adroddiad i bwyllgor priodol y cyngor.
4. Os caiff y cais ei gymeradwyo gan y Pwyllgor, gwneir gorchymyn dargyfeirio gan y cyngor.

Os na chymeradwyir y cais, fe'ch hysbysir am benderfyniad y pwyllgor. Nid oes hawl apêl yn erbyn cais sy'n cael ei wrthod.

1. Bydd hysbysiadau sy'n hysbysebu creu'r gorchymyn yn cael eu cyhoeddi yn y wasg leol, yn cael eu harddangos ar y safle, ac yn cael eu hanfon at yr holl bartïon â buddiant gan roi 28 niwrnod iddynt wrthwynebu'r gorchymyn.
2. Os nad oes unrhyw wrthwynebiadau i'r gorchymyn, caiff ei gadarnhau a dangosir hysbysebion fel uchod. Os yw'r llwybr newydd ar gael ar unwaith ac mewn cyflwr addas at ddefnydd y cyhoedd, bydd yr hysbysiad cadarnhau hefyd yn rhoi'r llwybr newydd ar waith.
3. Fodd bynnag, os oes rhaid adeiladu'r llwybr newydd o hyd, bydd yn rhaid cyhoeddi hysbysiad ar wahân sy'n rhoi'r llwybr newydd ar waith. Os nad yw'r datblygwr yn cwblhau'r llwybr newydd er boddhad y cyngor, yna ni fydd y llwybr newydd yn dod i rym a bydd y llwybr yn aros ar ei linell wreiddiol.
4. Os derbynnir gwrthwynebiadau i'r gorchymyn dargyfeirio o fewn y cyfnod gwrthwynebu 28 niwrnod, ceir trafodaethau gyda'r gwrthwynebwyr gyda'r bwriad o ddatrys y gwrthwynebiadau. Os na ellir datrys y gwrthwynebiadau, bydd y gorchymyn yn cael ei gyfeirio'n ôl at bwyllgor priodol y cyngor (a all benderfynu tynnu'r gorchymyn yn ôl neu ei gyfeirio at Lywodraeth Cymru) neu ei gyfeirio'n uniongyrchol at Lywodraeth Cymru.

Bydd Llywodraeth Cymru wedyn yn ceisio datrys y gwrthwynebiadau ei hunain. Os bydd hyn yn aflwyddiannus, bydd yn penodi arolygydd annibynnol i benderfynu ar y gorchymyn. Gall hyn olygu cynnal ymchwiliad cyhoeddus.

**Profion i'w cymhwyso cyn cadarnhau gorchymyn dargyfeirio/cau**

Rhaid i'r cyngor fod yn fodlon ei fod yn angenrheidiol er mwyn gallu cynnal y datblygiad:

1. yn unol â chaniatâd cynllunio a roddwyd o dan Ran III o Ddeddf Cynllunio Gwlad a Thref 1990

neu

(b) gan un o adrannau'r llywodraeth.

Am ragor o wybodaeth, cysylltwch â'r Tîm Mynediad i Gefn Gwlad, Cynllunio ac Adfywio'r Ddinas, Canolfan Ddinesig, Abertawe SA1 3SN

mynediadigefngwlad@abertawe.gov.uk



**CAIS I GAU NEU DDARGYFEIRIO**

**HAWL TRAMWY CYHOEDDUS**

**(DEDDF CYNLLUNIO GWLAD A THREF 1990, ADRAN 257)**

**PRINTIWCH ATEBION MEWN INC DU**

|  |
| --- |
| 1. Enw'r ymgeisydd
 |
| 1. Cyfeiriad
 |
| 1. Rhif ffôn
 |
| 1. Cyfeiriad busnes/asiant (os yw'n briodol)
 |
| 1. Rhif ffôn
 |
| 1. Nifer yr hawl tramwy cyhoeddus i'w gau/ddargyfeirio\* (GWELER NODYN 1)
 |
| 1. Cymuned (GWELER NODYN 2)
 |
| 1. Rhesymau dros gau/dargyfeirio\* (GWELER NODYN 3)
 |

\* Dilëer fel y bo'n briodol

|  |
| --- |
| 1. Rhowch fanylion am dir yn **eich** perchnogaeth drwy dicio'r blychau priodol. Mae angen atodi copïau o'r gweithredoedd eiddo neu gofrestr eiddo'r Gofrestrfa Tir fel prawf perchnogaeth (GWELER NODYN 4).

Hawl tramwy presennol: Rwy'n berchen ar yr **HOLL** dir y mae'r hawl tramwy presennol yn ei groesi  DYLAI YMGEISWYR AR GYFER CAU FYND I GWESTIWN 11 Rwy'n berchen ar **RAN** o'r tir y mae'r hawl tramwy presennol yn ei groesi  DYLAI YMGEISWYR AR GYFER CAU FYND I GWESTIWN 10 Yr hawl tramwy arfaethedig (dargyfeiriadau'n unig):-  Rwy'n berchen ar yr **HOLL** dir y bydd y llwybr arfaethedig yn ei groesi  EWCH I GWESTIWN 11 Rwy'n berchen ar **RAN** o'r tir y bydd y llwybr arfaethedig yn ei groesi  EWCH I GWESTIWN 10 **NID** wyf yn berchen ar **UNRHYW RAN** o'r tir y bydd y llwybr arfaethedig yn ei groesi  EWCH I GWESTIWN 10 |
| 10. Darparwch fanylion a gweithredoedd eiddo neu gofrestr eiddo'r Gofrestrfa Tir a'r cynllun teitl ar gyfer y tir rydych yn **berchen ar ran ohono** **neu nad ydych yn berchen arno o gwbl** (GWELER NODYN 4).  |
| 1. Cynlluniau (GWELER NODYN 5) Rhaid cyflwyno cynllun sy'n dangos manylion y newidiadau arfaethedig.
 |
| 1. Caniatâd cynllunio (gweler NODYN 6)

Dyddiad y rhoddwyd caniatâd cynllunio manwlRhif cais cynllunio (amgaewch gopi o'r caniatâd cynllunio) |

**DATGANIAD**

Rwyf i/Rydym ni sydd wedi arwyddo isod yn cytuno i'r gwaith cau/dargyfeiriad arfaethedig fel a ddangosir ar y cynllun atodedig, a lofnodwyd gennyf i/gennym ni a thirfeddianwyr eraill y mae'n effeithio arnynt, ac rwyf i/rydym ni'n datgan bod y manylion uchod, hyd eithaf fy ngwybodaeth/ein gwybodaeth a'm/a'n cred yn wir ac yn gywir.

Rwyf i/Rydym ni trwy hyn yn cytuno i dalu costau gweinyddol a hysbysebu Cyngor Abertawe hyd at ac yn cynnwys gwneud y gorchymyn, a thalu'r gweddill wedi i'r gorchymyn gael ei gadarnhau. GWELER NODYN 8.

Rwyf i/Rydym ni'n cytuno i drefnu a thalu am adeiladu llwybr newydd yr hawl tramwy cyhoeddus er boddhad y cyngor. GWELER NODYN 7 **Ddim yn berthnasol ar gyfer gorchmynion cau.**

Rwyf wedi darllen a deall y ffurflen gais hon a'r nodiadau i ymgeiswyr ac rwy'n cyflwyno fy nghais gan gydnabod yr amodau a nodwyd ynddi.

Enw'r Ymgeisydd(wyr)

Llofnod(ion) Dyddiad

Anfonwch ffurflen gais wedi'i chwblhau i'r:

Tîm Mynediad i Gefn Gwlad, Cynllunio ac Adfywio'r Ddinas, Canolfan Ddinesig, Abertawe SA1 3SN

mynediadigefngwlad@abertawe.gov.uk